Ratu Zaleha

Ratu Zaleha/Djaleha (diranakakan: Muara Lawung, 1880; habis umur: Banjarmasin, 24 September 1953) adalah anak matan Sultan Muhammad Seman bin Pangeran Antasari nang sumangat bajuang mausir Walanda dalam Parang Banjar manarusakan parjuangan Pangiran Antasari. Ratu Zaleha bajuang lawan buhan babinian suku Dayak nang sudah masuk Islam nang kaya Bulan Jihad atawa Wulan Djihad, Illen Masidah wan nang lainnya. Ratu Zaleha (ngaran lahir Gusti Zaleha) marupakan tukuh emansipasi babinian di Kalimantan.

Gugurnya Sultan Muhammad Seman wan hancurnya binting partahanan Manawing, ditangkapnya Panglima Batur pada tahun 1905,  Parang Banjar nang dimulai lawan penyerangan terhadap benteng wan panambangan batu bara Oranje Nassau di Pengaron, Kabupatin Banjar tahun 1859, dipastiakan ampih pada tahun 1905.

Babarapa tukuh pajuang nang tatap batahan ayungannya tapaksa manyarah wan buhannya dibuang ka luar dari bumi bakas Kesultanan Banjar jadi tawanan parang, lalu hidup dalam pengasingan sampai habis umur. Nang kaya Gusti Muhammad Arsyad, minantu Sultan Muhammad Seman. Gusti Muhammad Arsyad nang dibuang ka Buitenzorg (sekarang Kuta Bogor) pada tanggal 1 Agustus 1904.

Gusti Muhammad Arsyad wan bininya Ratu Zaleha, puteri matan Sultan Muhammad Seman bajuang lawan abahnya liwar waninya. Imbah benteng Manawing hancur Inya basambunyi ke Lahei imbah ngitu ka Mia di Sungai Teweh nang buhannya anggap aman dari sasahan Balanda. Lakinya Gusti Muhammad Arsyad satahun sabalum benteng Manawing hancur talah manyarah lawan Walanda karana pangapungan nang maulah inya kada dapat malariakan saurangan lagi imbah disasah-sasah lawan garumbulan Walanda.

Gusti Zaleha atawa Ratu Zaleha marasa uyuh banar wan awaknya kada sanggup lagi, paampihannya Inya pamulaan tahun 1906 manyarahakan diri lawan Walanda. Atas kahandaknya Ratu Zaleha maumpati lakinya dalam pangasingan di Bogor (di kawasan Keramat Empang Bogor) supaya takumpul lawan lakinya Gusti Muhammad Arsyad sampai habis umur. Ratu Zaleha diumpati mamanya Nyai Salamah.

Kaluarga Ratu Zaleha adalah bubuhan Pagustian nang dianggap babahaya sagan wilayah Kalimantan Selatan dan Tengah. Sabagai urang tawanan Gusti Muhammad Arsyad mandapatakan tunjangan saganal f300, parbulan tahitung matan 1 Mei 1906 sadangkan bininya Ratu Zaleha mendapat f125, sebagai tambahan untuk memelihara 7 orang anggota keluarganya. Tunjangan ini berdasarkan surat Sekretaris Goebernemen 25 Juli 1906 no. 1198 yang ditujukan kepada Ekslensi Gubernur Jenderal Hindia Belanda, dan Asisten Residen Bogor. Gasan manganang inya, pada tahun 1963,  dibangun sabuting rumah sakit nang bangaran "Rumah Sakit Daerah Ratu Zaleha" di Martapura, Kabupatin Banjar.